Mazda 3

Το Mazda3 ή Mazda 3 (οι τρεις πρώτες γενιές του, έως το 2018, κυκλοφόρησαν ως Mazda Axela στην Ιαπωνία, την Κίνα και το Τρινιντάντ, λεκτικός συνδυασμός του accelerate, επιταχύνω, και του excellent, άριστος) είναι ένα μικρομεσαίο αυτοκίνητο της κατηγορίας C, που κατασκευάζεται από την ιαπωνική αυτοκινητοβιομηχανία Mazda. Μια μεγαλύτερη και ταχύτερη έκδοση του Mazda3 διατίθεται στην αγορά ως Mazdaspeed3 στη Βόρεια Αμερική και ως Mazda3 MPS στην Ευρώπη. Διαχρονικά, όλες οι γενιές του μοντέλου έχουν προσφερθεί σε εκδοχές αμαξώματος 4-πορτη σεντάν και 5-πορτη hatchback. Η πρώτη γενιά του μοντέλου παρήχθη από τον Ιούνιο του 2003 μέχρι τον Ιανουάριο του 2009, ως ο αντικαταστάτης της σειράς Mazda 323.

Το Mazda3 δεύτερης γενιάς παρουσιάστηκε στα τέλη του 2008, με την πρεμιέρα του σεντάν στο Σαλόνι Αυτοκινήτου στο Λος Άντζελες και του hatchback στο Σαλόνι Αυτοκινήτου της Μπολόνια, ενώ παρήχθη από τον Νοέμβριο του 2008 μέχρι τον Ιούνιο του 2013.

Από την σεζόν του 2012, η Mazda άρχισε να προσφέρει το Mazda3 με την πρόσφατα αναπτυγμένη τεχνολογία SKYACTIV τους, ένα νέο κινητήρα άμεσου ψεκασμού, και ένα νέο αυτόματο κιβώτιο 6 ταχυτήτων. Τον Ιούνιο του 2013 εισήχθη στην παραγωγή η τρίτη γενιά του Mazda3, για την σεζόν του 2014. Η τέταρτη γενιά του μοντέλου αποκαλύφθηκε στα τέλη του 2018 και η μαζική παραγωγή της ξεκίνησε στις αρχές του 2019, για τη σεζόν (model year) του 2019.

Πωλήσεις 
Το Mazda 3 είναι το πρώτο σε πωλήσεις μοντέλο της εταιρείας, με τις συνολικές διεθνείς πωλήσεις του να ξεπερνούν τα 6 εκατομμύρια αντίτυπα τον Ιανουάριο του 2019.

Οι χρονολογίες δίνονται σε ημερολογιακά έτη και όχι σε σεζόν (model years).

Αναφορές 

Μοντέλα Mazda
Μικρομεσαία αυτοκίνητα